SUOMEN KESKUSTANUORET RY:N OSASTON MALLISÄÄNNÖT

**1 §**

Yhdistyksen nimi on Keskustanuorten XXXX:n osasto ry.

Muissa kuin virallisissa yhteyksissä yhdistyksestä voidaan käyttää nimeä XXXX:n Keskustanuoret.

Yhdistyksen kotipaikka on XXXX kaupunki/kunta ja toimialueena XXXX.

Suomen Keskusta r.p:tta nimitetään näissä säännöissä puolueeksi, puolueen maakunnallista jäsenyhdistystä puolueen piirijärjestöksi tai puolueen piiriksi, puolueen kunnallista jäsenyhdistystä kunnallisjärjestöksi, Suomen Keskustanuoria liitoksi, Keskustanuorten maakunnallista jäsenyhdistystä piiriksi ja tätä yhdistystä osastoksi.

**2§**

Osaston tarkoituksena on

1) herättää nuorten kiinnostusta itsensä sivistämiseen ja kehittämiseen, oman maailmankatsomuksensa rakentamiseen sekä yhteiskunnallisiin asioihin vaikuttamiseen;

2) kasvattaa nuorten vastuuntuntoa itsestään, muista ihmisistä ja ympäristöstä sekä kannustaa heitä osallistumaan ja vaikuttamaan yhteiskunnalliseen elämään;

3) kasvattaa nuoria toimimaan kansanvallan kehittämiseksi ja yhteiskunnallisen oikeudenmukaisuuden toteuttamiseksi;

4) kehittää nuorten elinoloja sekä edistää heidän koulutustaan, taloudellista toimeliaisuuttaan ja itseluottamustaan;

5) toimia elämää ylläpitävän luonnon turvaamiseksi sekä lisätä nuorten aktiivisuutta elinympäristön viihtyvyyden lisäämiseksi

6) lisätä suvaitsevaisuutta, moniarvoisuutta ja yhdenvertaisuutta yhteiskunnassa;

7) luoda edellytyksiä nuorten aatteellisuuden kasvulle puolueen ja liiton ohjelmien pohjalta;

8) kannustaa nuoria kansainvälisyyteen sekä

9) edistää nuorten terveitä elämäntapoja.

**3 §**

Tarkoituksensa toteuttamiseksi osasto:

1) konkretisoi poliittisiin ohjelmiin ja tavoitteisiin kirjatut ajatukset monipuoliseksi käytännön vaikuttamistyöksi ja osallistumiseksi.

2) järjestää nuorille aktiiviseen kansalaisuuteen kasvattavaa toimintaa organisoimalla ja tukemalla toimintaryhmiä ja järjestämällä koulutusta, luento- ja esitelmätapahtumia ja kokouksia.

3) luo ja pitää yllä alueensa vaikutusverkostoa.

4) vaikuttaa linjaustensa ja päätöstensä mukaisesti puolueen kunnallisjärjestön ja paikallisyhdistysten politiikkaan tekemällä esityksiä ja aloitteita.

5) osallistuu puolueen eduskunta-, presidentin-, Euroopan parlamentin vaalitoimintaan, maakuntavaalitoimintaan ja kuntavaalitoimintaan sekä muuhun vaalitoimintaan.

6) harjoittaa tiedotustoimintaa.

7) voi ottaa vastaan lahjoja ja testamentteja, omistaa ja hallita kiinteää ja irtainta omaisuutta sekä asianomaisella luvalla toimeenpanna keräyksiä ja arpajaisia, harjoittaa julkaisutoimintaa sekä ravintolaliikettä ja tavanomaista kioskikauppaa.

**Osaston jäsenet**

**4 §**

Osaston jäseneksi voi hallitus hyväksyä viisitoista (15) vuotta täyttäneen Suomen kansalaisen tai sellaisen ulkomaalaisen, jolla on kotipaikka Suomessa, ja joka hyväksyy Keskustanuorten yleiset periaatteet sekä sitoutuu noudattamaan osaston sääntöjä.

Osaston toimintaryhmissä voivat olla jäseninä alle viisitoista (15) -vuotiaat henkilöt, joilla ei kuitenkaan ole äänioikeutta eikä vaalikelpoisuutta osaston kokouksissa.

Osasto voi ottaa myös kannattaviksi jäseniksi Suomen kansalaisen tai sellaisen ulkomaalaisen, jolla on kotipaikka Suomessa. Osaston 30 vuotta täyttävät jäsenet voivat halutessaan siirtyä suostumuksensa mukaisesti kannattaviksi jäseniksi seuraavan vuoden alusta lukien. Mikäli jäsen ei halua siirtyä, on hän velvollinen eroamaan osastosta. Kannattavalla jäsenellä ei kuitenkaan ole ääni- eikä vaalikelpoisuutta.

**5 §**

Jäsenet ja kannattavat jäsenet maksavat vuosittain osaston vuosikokouksessa määräämän jäsenmaksun. Osaston jäsenistä pidetään jäsenluetteloa osaston, piirin ja liiton toimesta.

**6 §**

Jäsen voi erota osastosta tekemällä siitä kirjallisen ilmoituksen osaston hallitukselle tai sen puheenjohtajalle, taikka ilmoittamalla siitä osaston kokouksen pöytäkirjaan.

**7 §**

Jäsen, jonka toiminta herättää yleistä pahennusta tai on vastoin Keskustanuorten periaateohjelmaa tai osaston sääntöjä, voidaan, ellei varoituksesta ole apua, osaston hallituksen päätöksellä erottaa.

Ennen erottamispäätöstä on asiasta kuitenkin hankittava piirin hallituksen lausunto. Kun jäsen 6 §:ssä tai 7 §:n 1 momentissa mainitussa tapauksessa eroaa tai erotetaan osaston jäsenyydestä, menettää hän kaikki osastolle suorittamansa maksut. Lisäksi eroavan jäsenen on maksettava kuluvan vuoden jäsenmaksut.

**Osaston kokoukset**

**8 §**

Osaston vuosikokous pidetään vuosittain elo-joulukuussa. Ylimääräisiä kokouksia pidetään, milloin hallitus niin päättää tai kun vähintään yksi kymmenesosa (1/10) osaston äänioikeutetuista jäsenistä sitä kirjallisesti erityisesti ilmoitettua asiaa varten hallitukselta vaatii. Viimemainitussa tapauksessa kokous on kutsuttava koolle viimeistään kahden (2) viikon kuluessa siitä, kun vaatimus kokouksen koollekutsumisesta on hallitukselle jätetty.

Osaston kokouksiin on etäosallistumisoikeus kokouksen aikana tietoliikenneyhteyden tai muun teknisen apuvälineen avulla silloin, kun osaston hallitus niin päättää.

**9 §**

Osaston varsinaiset ja ylimääräiset kokoukset kutsutaan koolle vähintään kolme (3) päivää ennen kokousta Suomen Keskusta r.p:n äänenkannattajan verkkosivuilla, tai osaston toimialueella leviävässä sanomalehdessä tai sen puuttuessa paikkakunnalle eniten leviävässä lehdessä julkaistulla ilmoituksella. Muut tiedonannot saatetaan jäsenten tietoon sillä tavalla kuin osaston vuosikokouksessa päätetään.

Etäosallistumisoikeudesta on ilmoitettava kokouskutsussa.

**10 §**

Osaston kokouksissa on puhe- ja äänioikeus jokaisella jäsenmaksunsa 5 §:n mukaisesti kokousta edeltäneeltä kalenterivuodelta suorittaneella jäsenellä. Kannattavalla jäsenellä on läsnäolo- ja puheoikeus osaston kokouksissa. Puheoikeus osaston kokouksissa on alueella toimivien puolueen jäsenyhdistysten henkilöjäsenillä sekä niillä muilla henkilöillä, joille kokous sen myöntää. Päätökseksi tulee enemmistön mielipide. Äänten mennessä tasan ratkaisee puheenjohtajan ääni, paitsi vaaleissa arpa.

**11 §**

Oikeus tehdä aloitteita on osaston 5 §:n mukaisesti jäsenmaksunsa suorittaneilla jäsenillä. Aloitteet on jätettävä osaston hallitukselle yhtä (1) päivää ennen yleistä kokousta.

**12 §**

Vuosikokouksessa:

1) todetaan kokouksen laillisuus ja päätösvaltaisuus,

2) valitaan kokoukselle puheenjohtaja ja sihteeri,

3) valitaan kaksi (2) pöytäkirjantarkastajaa sekä ääntenlaskijat,

4) todetaan kokouksen osanottajat,

5) esitetään osaston vuosikertomus ja päätetään siitä,

6) esitetään osaston tilit ja tilintarkastuskertomus ja päätetään niistä,

7) päätetään tili- ja vastuuvapauden myöntämisestä hallitukselle, taloudenhoitajalle ja muille tilivelvollisille,

8) käsitellään seuraavan vuoden toimintasuunnitelma,

9) päätetään siitä, miten osaston tiedonannot toimitetaan jäsenille,

10) päätetään eri kokouksiin lähetettävien edustajien matkakorvauksista sekä tilin- ja toiminnantarkastajien palkkiosta,

11) määrätään seuraavan vuoden jäsenmaksut,

12) päätetään seuraavan vuoden tulo- ja menoarviosta,

13) valitaan

a) hallituksen puheenjohtaja,

b) hallituksen sihteeri,

c) hallituksen jäsenet ja varajäsenet,

d) yksi-kaksi (1-2) tilin- tai toiminnantarkastajaa ja heille varahenkilöt,

e) edustajat piirin kokouksiin

f) edustajat ja varaedustajat puolueen piirin kokouksiin puolueen piirin sääntöjen mukaisesti,

g) edustajat kunnallisjärjestön tai kuntayhdistyksen kokouksiin kunnallisjärjestön tai kuntayhdistyksen sääntöjen mukaisesti,

h) edustajat Suomen Keskustanuorten liittokokoukseen ja heille varaedustajat

i) edustajat puoluekokoukseen sääntömääräistä puoluekokousta edeltävässä vuosikokouksessa puolueen sääntöjen mukaisesti

j) edustajat ja varaedustajat muihin kokouksiin, joissa osastolla on edustusoikeus,

k) muut tarvittavat toimihenkilöt ja toimikunnat,

14) käsitellään 11 §:n mukaisesti tehdyt aloitteet,

15) annetaan evästyksiä eri kokouksiin lähteville edustajille sekä

16) käsitellään muut kokouskutsussa mainitut asiat ja ne asiat, jotka kokous päättää ottaa käsiteltäväkseen.

**13 §**

Osaston ylimääräisissä kokouksissa käsitellään kokouskutsussa mainitut asiat ja ne asiat, jotka kokous päättää ottaa käsiteltäväkseen ottaen kuitenkin huomioon, ettei kiinteistön ostamista, myymistä tai kiinnittämistä sekä sääntöjen muuttamista tai osaston purkamista voida ottaa käsiteltäväksi, ellei asiaa ole kokouskutsussa mainittu.

**Osaston hallitus**

**14 §**

Osastoa edustaa sen lainmukaisena hallituksena vuosikokouksen valitsema hallitus, johon kuuluu puheenjohtaja, sihteeri sekä vähintään yksi (1) ja enintään kymmenen (10) jäsentä. Puheenjohtaja, sihteeri ja hallituksen jäsenet valitaan vuosittain. Hallitukseen voidaan valita enintään niin monta varajäsentä, kuin varsinaisia jäseniä valitaan. Varajäsenet eivät ole henkilökohtaisia.

Hallituksen jäsenten ja varajäsenten on oltava yhdistyksen äänioikeutettuja jäseniä.

Puheenjohtaja, sihteeri ja hallituksen jäsenet valitaan vuosittain. Puheenjohtajan, sihteerin ja hallituksen jäsenten toimikausi alkaa valintaa seuraavan kalenterivuoden alusta.

**15 §**

Hallitus valitsee vuoden ensimmäisessä kokouksessa taloudenhoitajan ja tarvittaessa keskuudestaan varapuheenjohtajan. Hallituksen ensimmäinen kokous on pidettävä tammi-helmikuun aikana. Hallitus on päätösvaltainen, kun puheenjohtaja tai varapuheenjohtaja ja vähintään puolet jäsenistä on saapuvilla. Päätökseksi tulee enemmistön mielipide. Äänten mennessä tasan ratkaisee puheenjohtajan ääni, paitsi vaaleissa arpa.

Hallituksen kokouksiin on etäosallistumisoikeus kokouksen aikana tietoliikenneyhteyden tai muun teknisen apuvälineen avulla silloin, kun hallitus niin päättää.

**16 §**

Hallituksen tehtävänä on:

1) hyväksyä osaston jäsenet,

2) pitää jäsenistä luetteloa,

3) antaa osaston toimihenkilöistä heti valinnan tapahduttua ilmoitus sekä toimittaa aikanaan

vuosikertomukset ynnä muut tiedot kunnallisjärjestölle tai piiriin,

4) asettaa tarpeelliseksi katsomansa toimikunnat,

5) yhteistoiminnassa toisten paikkakunnalla toimivien keskustalaisten yhdistysten kanssa tehdä keskustalaista poliittista työtä toimialueellaan,

6) huolehtia osallistumisesta vaalitoimintaan 19 §:ssä ja 20 §:ssä mainituilla tavoilla,

7) koota jäseniltä tulevat maksut,

8) vastata osaston taloudesta ja tilien hoidosta,

9) toteuttaa osaston kokouksissa tehdyt päätökset,

10) kutsua osasto koolle,

11) valvoa osaston toimihenkilöiden ja toimikuntien työskentelyä sekä

12) täyttää muut hallitukselle annetut tehtävät.

**Luottamus- ja toimihenkilöiden tehtävät**

**17 §**

Hallituksen puheenjohtaja:

1) kutsuu hallituksen jäsenet tarvittaessa koolle,

2) johtaa hallituksen ja osaston ylimääräisissä kokouksissa puhetta,

3) valmistelee ja esittelee hallituksessa esille tulevat asiat yhdessä sihteerin, taloudenhoitajan ja toimikuntien puheenjohtajien kanssa,

4) huolehtii päätösten toteuttamisesta sekä

5) edustaa osastoa hallituksen toimeksiannosta silloin, kun muuta edustajaa ei ole erikseen nimetty.

Hallituksen varapuheenjohtaja:

1) huolehtii puheenjohtajan tehtävistä hänen ollessaan estynyt sekä

2) toimii muutenkin puheenjohtajan apulaisena.

Osaston sihteeri:

1) kirjoittaa kokousten pöytäkirjat,

2) tallentaa pöytäkirjat sekä hoitaa arkiston,

3) hoitaa osaston viestintää

4) antaa osaston toimihenkilöistä heti valinnan tapahduttua ilmoituksen piiriin ja kunnallisjärjestölle,

5) pitää jäsenluetteloa,

6) ilmoittaa jäsenten nimet ja osoitteet piirille ja liittoon.

7) pitää päiväkirjaa osaston toiminnasta,

8) laatii osaston vuosikertomuksen ja toimittaa yhden kappaleen piirin hallitukselle ennen helmikuun loppua yhden jäädessä osaston arkistoon,

9) hoitaa muut sihteerin tehtävät.

Osaston taloudenhoitaja:

1) suunnittelee ja johtaa osaston tarvitsemien varojen hankintaa,

2) perii osastolle tulevat maksut,

3) tallettaa osaston rahavarat,

4) suorittaa maksut hallituksen osoitusten mukaan,

5) huolehtii siitä, että osaston rahavarojen hankkimista koskevat kysymykset käsitellään ajoissa sekä

6) tekee vuosittain tilit osaston varojen hoidosta kirjanpitolain määräysten mukaisesti.

**18 §**

Osaston tilit päätetään kalenterivuosittain ja ne on jätettävä tilin- tai toiminnantarkastajille kesäkuun loppuun mennessä. Tilin- tai toiminnantarkastajien on viimeistään kaksi viikkoa ennen vuosikokousta annettava tilit ja tilintarkastuskertomus osaston hallitukselle.

**Valtiolliset vaalit**

**19 §**

Puolueen ehdokkaat valtiollisissa vaaleissa asetetaan vaalipiireittäin toimitettavan jäsenäänestyksen pohjalta. Osaston osallistuminen jäsenäänestykseen, sekä sen oikeudet ja velvoitteet jäsenäänestyksen toteuttamisessa määräytyvät puolueen jäsenäänestyssäännön mukaisesti.

**Kuntavaalit**

**20 §**

Puolueen kuntavaalitoimikunnasta vastaa alueellaan kunnallisjärjestö, kuntayhdistys tai ellei tällaista kunnassa ole, puoluehallituksen määräämä kunnassa toimiva puolueen perusjärjestö. Osaston osallistuminen kuntavaalitoimintaan määräytyy kunnallisjärjestöjen tai kuntayhdistysten päätösten sekä mahdollisen kuntakohtaisen jäsenäänestyssäännön pohjalta.

**Yleisiä määräyksiä**

**21 §**

Osaston nimen kirjoittaa hallituksen puheenjohtaja, varapuheenjohtaja tai sihteeri kukin yksin. Nimenkirjoittajien tulee olla täysi-ikäisiä.

**22 §**

Osastolla on oikeus ottaa vastaan lahjoja ja testamentteja, omistaa ja hallita kiinteää ja irtainta omaisuutta sekä asianomaisella luvalla harjoittaa julkaisutoimintaa ja toimeenpanna arpajaisia ja varainkeräyksiä.

**23 §**

Näiden sääntöjen muuttamisesta tai osaston purkamisesta on päätettävä sitä varten koolle kutsutussa osaston kokouksessa vähintään kahden kolmasosan (2/3) äänten enemmistöllä annetuista äänistä. Jos osasto purkautuu, on sen jäljellä olevat varat luovutettava piirille käytettäväksi näiden sääntöjen 2 §:ssä mainitun tarkoituksen edistämiseksi.

**24 §**

Näille säännöille ja niihin tehtäville muutoksille on hankittava liiton hallituksen hyväksyminen.

**25 §**

Saavutetut jäsenoikeudet säilyvät.